ደቡብ ሱዳን ብድር ባለመክፈሏ ቅጣት እንደሚጠብቃት ተገለጸ
ደቡብ ሱዳን ብድር ባለመክፈሏ ቅጣት እንደሚጠብቃት እየተገለጸ ነው፡፡ ደቡብ ሱዳን የዜጎቿን ህይወት ለማሻሻል በሚል በቅደመ ነፃነት ትግል  ከምዕራባውያን የወሰደችውን ብድር አለመመለሷ ቅጣት እንደሚጠብቃት እየተነገረ ነው፡፡ጁባ ገንዘቡን ከሱዳን ነፃ ለማውጣት የተበደረችውና በድህረ ነፃነትም ለማህበራዊ አገልግሎት ያዋለችው መሆኑ ታውቋል፡፡የሃገሪቱ ፕሬዝዳንት ሳልቫኪር ማያርዲት አብዛኞቹ የአፍሪካ ሀገራት የወሰዱትን ብድር ያለአስታዋሽ የመመለስ ባህል እንደሌላቸው አንስተው በአስፈላጊው ሰዓት እጃቸውን የዘረጉ አበዳሪዎች ብድሩን ለመመለስ በቂ ጊዜ እንዲሰጧቸው ጠይቀዋል፡፡ብድሩን በአግባቡ ባለመመለስ የደቡብ ሱዳን ዜጎች በምራባውያን እቀባ ብትር እያረፈባቸው ነው ያሉት ፕሬዝዳንቱ በፈረንጆቹ 2011 ነፃ ከመውጣታቸው አንስቶ የተረከቡት ገንዘብ ተመላሽ መሆን እንዳለበት ግንዛቤው እንዳልነበራቸው ለአፍሪካ ህብረት የሰላምና ፀትታው ምክር ቤት አስታውቀዋል፡፡ምራባውያን መሪዎች በተለያዩ ስብሰባዎችና በተናጥልም በተደጋገሚ ስለ ብድሩ መመለስ ከመወትወታቸው ባሻገር ከነፃነታቸው ጎን ስለመቆማቸው በንግግር እንደሚሸነቁጧቸው ኪር አንስተዋል፡፡ነገር ግን ይህን ስላደረጉ የምራባውያን ሀገራትን ዝርዝር መረጃም ሆነ ስም አልጠቀሱም፡፡ደቡብ ሱዳን ነፃ ከመውጣቷ አስቀድሞ ምራባውያንም ሆኑ የአፍሪካ ሀገራት ላደረጉላቸው ትብብር እውቅናን የቸሩት ፕሬዝደንት ኪር አሁንም ድረስ የቀጠለው የእርስ በርስ ግጭት እልባት ይሻል ብለዋል፡፡  የቀድሞውን ውለታ እንደማይዘነጉት አያይዘው አውስተዋል፡፡ይህ ደግሞ ባንድም በሌላ በኩል ለሁሉም አጋሮቻቸው እውቅና የሰጡበት ስለመሆኑ እየተዘገበ ነው፡፡የኪርን ሀሳብ የሚያጠነክሩት ባለስልጣኖቻቸውም በጦርነቱ ከጎናቸው የቆሙ ሀገራትን ጠንቅቀው እንደሚያውቁ ገልፀው በተናጥልም ሆነ በግል ጉዳዮች ተቀራርበው እየሰሩ ስለመሆናቸውና ነገር ግን ከአበዳሪዎች ዘንድ ለሚነሳው የብድር መልሱልን ወቀሳ በሚያስተምረን መንገድ እየተነሳ አይደለም ሲሉ ተናግረዋል፡፡ብድር በአግባቡ አለመመለስ የአፍሪካውያን የተለመደ ተግባር እንደሆነ ደጋግመው የሚጠቅሱት ባለስልጣናቱ ዛሬም ድረስ በወዳጅነት አብረዋቸው  ለቆዩ ሀገራት አሁንም ችግር ውስጥ ሆነው ከሚጎተጉቷቸው ጎራ እንዳይሰለፉ መልክት አስተላልፈዋል፡፡ጁባ አሁን የገባችበት የእርስ በርስ ግጭት ሉኣላዊነቷን ባወጀች ማግስት በጎርጎሮሳውያኑ 2013 ሲሆን የቀድሞ ሳልቫኪር ምክትል ዶ/ር ሪክማቻርና ሌሎች አስር የሚጠጉ ባለስልጣናት መካከል በተፈጠረው አለመግባባት ሃገሪቱን ዋጋ እያስከፈላት ነው፡፡ግጭቱ ለበርካታ ሺዎች ህልፈትና በሚሊዮኖች የሚቆጠሩ ዜጎች ስደት ምክንያት መሆኑም ተገልጸዋል፡፡ (ሱዳን ትሪቡን)